open-index/open-wikipedia-markdown huggingface dataset:
Լյուդվիգ Ղարիբջանյան

**Լյուդվիգ Պապիկի Ղարիբջանյան** (), հայ պատմաբան, քաղաքական, հասարակական, պետական գործիչ։ Պատմական գիտությունների թեկնածու, պրոֆեսոր (1990)։

## Կենսագրություն
Լյուդվիգ Ղարիբջանյանը ծնվել է 1922 թվականին Երևանում։ 1930-1940 թվականներին սովորել է Երևանի Մաքսիմ Գորկու անվան թիվ 4 միջնակարգ դպրոցում։ 1945 թվականին ավարտել է Երևանի պետական համալսարանի պատմության ֆակուլտետը, 1951 թվականին՝ նույն համալսարանի ասպիրանտուրան։ 1960 թվականին պաշտպանել է թեկնածուական ատենախոսություն։ 1975 թվականին Ղարիբջանյանին շնորհվել է դոցենտի, 1990 թվականին՝ պրոֆեսորի կոչում։ 1943 թվականից ԽՄԿԿ անդամ։

Զբաղեցրել է մի շարք ղեկավար պաշտոններ. եղել է ՀԼԿԵՄ Երևանի Կիրովյան շրջկոմի, ապա` Երքաղկոմի առաջին քարտուղար։ 1951-1953 թվականներին և 1957-1961 թվականներին ղեկավարել է Երևանի պետական համալսարանի կուսկոմիտեն, 1953 թվականին եղել է ՀԿԿ Երքաղկոմի III քարտուղար, այնուհետև` ՀԿԿ Կենտկոմի պատասխանատու կազմակերպիչ, 1954-1957 թվականներին` ՀԿԿ Սպանդարյանի շրջկոմի I քարտուղար, 1961-1966 թվականներին` ՀԿԿ Երքաղկոմի II, 1966-1975 թվականներին` I քարտուղար, 1975-1988 թվականներին` ՀԽՍՀ բարձրագույն և միջնակարգ մասնագիտական կրթության նախարար, 1988-1992 թվականներին` նախարարի առաջին տեղակալ, 1992-2007 թվականներին` Երևանի պետական համալսարանի պատմության թանգարանի տնօրեն։ 1958 թվականին ընտրվել է ՀԿԿ Կենտկոմի, 1966-1976 թվականներին` Կենտկոմի բյուրոյի անդամ, եղել է ՀԽՍՀ և ԽՍՀՄ Գերագույն խորհուրդների մի շարք գումարումների պատգամավոր։

Զբաղվել է մանկավարժական գործունեությամբ։ 1944-1947 թվականներին դասավանդել է Երևանի բժշկական ինստիտուտում, 1945 թվականից` Երևանի պետական համալսարանում։
Գիտական աշխատանքների, մենագրությունների ու գրքերի հեղինակ է։

## Երկեր
* «Երևանի պետական համալսարանը» (Երևան, 1965, 1994, ռուսերեն` 1971, մենագրություն) 
* «Հայաստանի պատմություն» ուսումնական համառոտ ձեռնարկի (Երևան, 2008, համահեղինակ)
* «Երևանի պետական համալսարանի ռեկտորները (1919-1999)» (Երևան, 1999)
* «Մեր անվանի դասախոսները» մատենաշար II (Երևան, 2006) և III (Երևան, 2008) հատորներ

## Պարգևներ
* Աշխատանքային կարմիր դրոշի շքանշան 
* Ժողովուրդների բարեկամության շքանշան (1986) 
* Մովսես Խորենացու մեդալ (2004)

## Ծանոթագրություններ

Կատեգորիա:ԽՄԿԿ 23-րդ համագումարի պատվիրակներ
Կատեգորիա:ԽՄԿԿ 24-րդ համագումարի պատվիրակներ
Կատեգորիա:ԽՍՀՄ ԳԽ 10-րդ գումարման պատգամավորներ
Կատեգորիա:ԽՍՀՄ ԳԽ 7-րդ գումարման պատգամավորներ
Կատեգորիա:ԽՍՀՄ ԳԽ 8-րդ գումարման պատգամավորներ
Կատեգորիա:ԽՍՀՄ ԳԽ 9-րդ գումարման պատգամավորներ
Կատեգորիա:Հայ հասարակական գործիչներ
Կատեգորիա:Հայ պատմաբաններ
Կատեգորիա:Հայ պետական գործիչներ
Կատեգորիա:Հայ քաղաքական գործիչներ
Կատեգորիա:Հայկական ԽՍՀ Գերագույն Խորհրդի պատգամավորներ
Կատեգորիա:Ոչ գեղարվեստական գրողներ
Կատեգորիա:Պատմական գիտությունների թեկնածուներ
Մարկ Էնթոնի

**Մարկ Էնթոնի** (, իսկական անունը **Մարկո Անտոնիո Մունյիս Ռուիս**, , ), երաժիշտ, սալսա ոճի հայտնի երգիչ, երգահան, դերասան։ Ճանաչված է ինչպես Լատինական Ամերիկայի երկրներում, այնպես էլ նրա սահմաններից դուրս։

Երգչուհի և դերասանուհի Ջենիֆեր Լոպեսի նախկին ամուսինը։

## Կենսագրություն
### Անձնական կյանք
Մարկ Էնթոնին ծնվել է պուերտոռիկացիների ընտանիքում։ Նրա մայրը՝ Գիլյերմինան տնային տնտեսուհի էր, իսկ հայրը՝ Ֆիլիպ Մունյիսը՝ հոսպիտալում երաժիշտ էր և ճաշարանի աշխատակից։ Մարկ Էնթոնին իր անունը ստացել է Պուերտո Ռիկոյում հայտնի մեքսիկացի երգիչ Մարկո Անտոնիո Մունյիսի պատվին։

Էնթոնին ունի Արիաննա անունով դուստր, որը ծնվել է 1994 թվականին նրա նախորդ կնոջից, որը Նյու Յորքի ոստիկանության սպա էր։

Մարկ Էնթոնին ամուսնացել է նախկին Միսս Տիեզերք Դայանարա Տոռեսի հետ 2000 թվականի մայիսի 9-ին, Լաս Վեգասում։ Այդ ամուսնությունից նա ունի երկու որդի՝ Քրիստիան Էնթոնի Մունյիս (ծնվ. 2001 թվականի փետրվարի 5) և Ռայան Էնթոնի Մունյիս (ծնվ. 2003 թվականի օգոստոսի 16)։ 2002 թվականին նրանք ամուսնալուծվել են, սակայն նույն թվականի դեկտեմբերին կրկին միացել։ 2003 թվականի հոկտեմբերին զույգը կրկին որոշեց բաժանվել։ 2004 թվականին Տոռեսը սկսեց ամուսնալուծության գործընթացը։

Այդ ընթացքում Մարկ Էնթոնին սկսեց հանդիպել դերասանուհի և երգչուհի Ջենիֆեր Լոպեսի հետ։ Նրանք ամուսնացել են 2004 թվականի հունիսի 5-ին՝ Տոռեսի հետ ամուսնալուծությունից մոտ մեկ շաբաթ անց։

2007 թվականի նոյեմբերի 8-ին Մայամիում համերգի ժամանակ Մարկը և Ջենիֆերը հայտնել են, որ սպասում են իրենց առաջնեկին։ 2008 թվականի փետրվարի 22-ին Լոնգ Այլենդի հիվանդանոցում լույս աշխարհ են եկել նրանց երկվորյակները։ Աղջիկը ծնվել է գիշերվա ժամը 00:12-ին, իսկ տղան՝ 00:23-ին։

2011 թվականի հուլիսի 15-ին Էնթոնին և Լոպեսը հայտնել են իրենց ամուսնալուծության մասին։ «Այդ որոշումը կայացնելը շատ դժվար էր մեզ համար։ Մենք եկել ենք փոխշահավետ համաձայնության բոլոր հարցերի շուրջ», - ասվում է հայտարարության մեջ։ 2012 թվականի սկզբին Մարկը հանդիպում էր վենեսուելացի մոդել Շենեն Դե Լիմայի (Shannon De Lima) հետ, սակայն մոտ 10 ամիս անց հայտնել է իրենց բաժանության մասին։  Այնուհետև նա 2 ամիս  հանդիպել է Ռուսաստանից 19-ամյա աղջկա հետ,որի մասին ոչինչ հայտնի չէ։ 2013 թվականի փետրվարից Մարկ Էնթոնին հանդիպում է բրիտանացի միլիարդատիրոջ դուստր Խլոե Գրինի դստեր հետ։

### Վաղ կարիերա
Էնթոնին իր կարիերան սկսել է որպես ֆրիսթայլ և հաուս ոճի երաժշտության մենակատար։ Իր անվանակցի հետ չշփոթելու համար նա փոխում է իր անունը, այնուհետև սկսում աշխատել արպես երգահան և բեք վոկալիստ Մենուդոի և Լատին Ռասկալսի համար։

## Դիսկագրություն

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայք 
* 
* Երկրպագուների ակումբի պաշտոնական կայք 

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Գրեմմի» մրցանակի դափնեկիրներ
Կատեգորիա:Ամերիկացի դերասաններ
Կատեգորիա:Ամերիկացի երաժիշտներ
Կատեգորիա:Ամերիկացի երգիչ-երգահաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Բեմական կեղծանուններ
Կատեգորիա:Ամերիկացի երգահաններ
Պայտի տեսություն

[thumb|250x250px|Պայտի տեսությունը պնդում է, որ [ծայրահեղ ձախերն ու ծայրահեղ աջերն իրականում ավելի նման են իրար, քան կենտրոնամետներին]]
**Պայտի տեսություն**, քաղաքագիտության տեսություններից մեկը, ըստ որի ծայրահեղ ձախերն ու ծայրահեղ աջերն իրականում անտագոնիստներ չեն և չեն գտնվում գծային քաղաքական սպեկտրի հակառակ բևեռներում, այլ շատ բաներով նման են իրար՝ հիշեցնելով պայտի ծայրեր։ Տեսության հեղինակը ֆրանսիացի գրող և փիլիսոփա Ժան Պիեռ Ֆեյն է։

## Եզրույթի ծագում
Առաջին անգամ եզրույթը կիրառվել է Ժան Պիեռ Ֆեյի «Le Siècle des idéologies» գրքում, որը լույս է տեսել 2002 թվականին։ Տեսությունը ձևակերպվել է Լիփսեթի, Բելի և «պլյուրալիստական դպրոցի» այլ գիտնականների աշխատությունների ազդեցության տակ։

## Ներկայիս կիրառում
2006 թվականին եզրույթը կիրառվել է իսրայելական ԶԼՄ-ներում՝ ծայրահեղ ձախերի և ծայրահեղ աջերի՝ հրեաների նկատմամբ ունեցած թշնամանքը բնորոշելու համար։

Իր էսեներից մեկում Յոզեֆ Յոֆեն՝ «Roland Berger Strategy Consultants»-ի՝ ռազմավարական խորհրդատվության ոլորտում աշխարհի ամենախոշոր կազմակերպություններից մեկի վերլուծաբաններից մեկը, գրել է հետևյալը․

## Տեսության բացատրություն և օրինակներ
Ըստ որոշ պնդումների՝ Հյուսիսային Կորեան գաղափարապես ծայրահեղ աջ կամ ֆաշիստական պետություն է։ Բրայան Մայերսն իր «The Cleanest Race» («Մաքրագույն ռասա») գրքում պնդում է, որ Հյուսիսային Կորեան գաղափարապես ծայրահեղ աջ պետություն է՝ քսենոֆոբիայի ու ծայրահեղ ազգայնականության քարոզման, ինչպես նաև նախկին և ներկայիս ղեկավարների պսևդոկրոնական փառաբանման և կառավարության ռասայական հռետորության շնորհիվ։ Միևնույն ժամանակ հյուսիսկորեական ռեժիմը իրեն ներկայացնում է որպես չուչխե պետական գաղափարախոսության միջոցով սոցիալիզմի ջատագով։

## Ծանոթագրություններ

Կատեգորիա:Քաղաքագիտություն
Iron Maiden խմբի սկավառակագրություն

**[[Iron Maiden]]**, բրիտանական ռոք խումբ։ Հիմնադրվել է 1975 թվականին բաս-կիթառահար Սթիվ Հարրիսի կողմից։ Իր ողջ պատմության ընթացքում թողարկել է 16 ստուդիայի ալբոմ, նաև համերգային ալբոմների, հավաքածուների, սինգլների և հոլովակների մեծ քանակություն։

## Խմբի պատմություն
Iron Maiden-ի առաջին կանոնավոր կազմում ընդգրկված էին վոկալիստ Փոլ Դի'Աննոն, բասիստ Սթիվ Հարրիսը, կիթառահարներ Դեյվ Մյուրրեյը և Դեննիս Սթրետտոնը, թմբկահար Քլայվ Բարրը։ Այս կազմով խումբը ձայնագրեց իր դեբյուտային համանուն ալբոմը, որը դարձավ դասական աշխատանք բրիտանական հևի մետալի Նոր Ալիքի շարժման շրջանակներում։ Այն բանից հետո, երբ կիթառահար Ադրիան Սմիթը փոխարինեց Դեննիս Սթրետտոնին, խումբը ներկայացրեց նոր ալբոմ՝ *Killers (1981)*:
մինի|աջից|Փոլ Դի'Աննոն և Սթիվ Հարրիսը
Նույն տարվա ընթացքում խմբին միացավ վոկալիստ Բրյուս Դիքսոնը, որը փոխարինում էր Փոլ Դի'Աննոյին։ Նրա մուտքը նշանավորվեց նոր ալբոմների թողարկումներով, որորնք հայտնվում էին բրիտանական Թոփ 10-երում՝ բարձրացնելով Iron Maiden-ի հեղինակությունը։ Դիքսոնի հետ խումբը ձայնագրեց մի քանի ոսկե և պլատինե ալբոմներ, հասել համաշխարհային ճանաչման, սակայն 1993 թվականին վոկալիստը ստեղծագործական անհամաձայնությունների պատճառով լքեց խումբը։ Նրա հեռանալուց հետո Iron Maiden-ը աստիճանաբար կորցրեց իր կարգավիճակը, և աշխատանքները, ձայնագրված նոր վոկալիստ Բլեյզ Բեյլիի հետ, այլևս չէին հասնում «ոսկե» ստատուսի (երաժիշտների կարծիքով՝ հաջողության անկման պատճառը վոկալիստի փոփոխությունը չէր, այլ հևի մետալի՝ որպես ժանր անկումը):

1999 թվականին խումբ վերադարձան Բրյուս Դիքսոնը և Ադրիան Սմիթը, իսկ 2000 թվականին թողարկվեց *Brave New World* ալբոմը։ 3 տարի անց Iron Maiden-ը ներկայացրեց նոր ձայներիզը՝ *Dance of Death-ը*, որը կոչվեց «հաջողության հաղթական վերադարձը»։ 2006 թվականին երաժիշտները թողարկեցի *A Matter of Life and Death* ալբոմը, որը ստացավ «ոսկե» ստատուս։ 2010 թվականի օգոստոսին Iron Maiden-ը հանրությանը ներկայացրեց * The Final Frontier* ալբոմը։ 2015 թվականի սեպտեմբերի 4-ին թողարկվեց *The Book of Souls* ալբոմը։ Այսպիսով, խումբը իր կարիերայի կտրվածքով, ձայնագրել է 16 ստուդիայի ալբոմ, որոնք վաճառվել են ավելի քան 80 միլիոն օրինակով։

## Ստուդիայի ալբոմներ

## Համերգային ալբոմներ

## Մինի-ալբոմներ

## Հավաքածուներ

## Սինգլներ

## Վիդեո

## Տեսահոլովակներ

## Բոքս-սեթեր

## Ծանոթագրություններ

Կատեգորիա:Հևի մետալ խմբեր
Կատեգորիա:Ռոք խմբեր ըստ ոճի
Կատեգորիա:Սկավառակագրություններ
Մուշեղ Մկրտչյան (ազատամարտիկ)

**Մուշեղ Յուրիկի Մկրտչյան** (սեպտեմբերի 17, 1970, Քարահունջ, Գորիսի շրջան, Հայկական ԽՍՀ, ԽՍՀՄ - մարտի 16, 1992, Լալազարի կամրջի մոտ, Արցախ), հայ ազատամարտիկ, Արցախյան պատերազմի մասնակից։

## Կենսագրություն
Մուշեղ Մկրտչյանը ծնվել է 1970 թ. սեպտեմբերի 17-ին ՀԽՍՀ Գորիսի շրջանի  Քարահունջ գյուղում։  1977-1985 թթ.-ին սովորել է Քարահունջի՝ նախկինում հեղափոխական Եգոր Սևյանի անվան միջնակարգ դպրոցում։  1985-1987 թթ.-ին սովորել է Գորիսի պրոֆտեխուսումնարանում։ 1988 թ. դեկտեմբերին զորակոչվել է Խորհրդային բանակ և ծառայել Դուշանբեում՝ որպես կալանավորների հսկիչ։ 1990 թ. զորացրվել է և վերադարձել հայրենի գյուղ՝ Քարահունջ։ 1991 թ. կամավորագրվել է հայ ազգային ազատագրական շարժմանը։ 1992 թ. մարտի 16-ին, Կուբաթլուի շրջանի սահմանին՝ Լալազարի կամրջի մոտ, մարտական առաջադրանք կատարելու ժամանակ, մարտական իր ընկերների՝  Կարեն Բաղդասարյանի, Արայիկ Մկրտչյանի և Կարեն Մինասյանի, որոնք բոլորն էլ զոհվում են, Մուշեղը, արդեն ոտքից վիրավոր, որպեսզի գերի չընկնի ազերիներին, քաշում է նռնակի օղակը և նետվում ազերիների վրա։ Միայն ութ օր հետո ազերիները համաձայնվում են տալ տղաների դիերը։ 1992 թ. մարտի 25-ին հայրենի Քարահունջ գյուղում Մուշեղին հողին են հանձնում։ 

## Պարգևներ
Հետմահու պարգևատրվել է «Արիության» շքանշանով։

## Հիշատակի հավերժացում
2014 թվականի դեկտեմբերին  մոսկվայաբնակ  մորաքրոջ որդին՝ Գևորգ Արզումանյանը, ի  պատիվ Մուշեղի ու նրա  ընկերների,  սպիտակ Խաչարձան է կանգնեցում  Լալազարի կամուրջ կոչվող այդ նույն տարածքում։

## Աղբյուրներ
*«Գորիսի հանրագիտարան» Էդիկ Զոհրաբյան, Համլետ Միրզոյան։2008։

Կատեգորիա:Արցախյան պատերազմի մասնակիցներ հայկական կողմից
Կատեգորիա:Արիության մեդալակիրներ
Սաֆարի Սեմյուելս

**Սաֆարի Լլոյդ Սեմյուելս** (, ), ամերիկացի ռեփեր, երգերի հեղինակ և հեռուստատեսային դեմք։

## Վաղ կյանք
Սաֆարի Լլոյդ Սեմյուելսը ծնվել է 1981 թվականի հուլիսի 4-ին Նյու Յորք նահանգի Բրուքլին շրջանում։ Նա արմատներով ճամայկացի է և ունի երկու քույր։

## Կարիերա
Երաժշտական կարիերան սկսել է որպես The Hoodstars խմբի անդամ, որը հիմնադրվել է 2000-ականների սկզբին և իր կազմում ընդգրկել է նաև ռեփերներ Նիքի Մինաժին, Lou$tar-ին և Seven Up-ին։ Խումբը լավագույնս հայտնի էր իր «Don't Mess With» երգով, որը 2004 թվականին ընդգրկվել է WWE ընկերության կողմից թողարկված «ThemeAddict: WWE The Music, Vol. 6» ալբոմում։ Խմբի գործունեության դադարից հետո Նիքի Մինաժը սկսեց իր անհատական կարիերան, իսկ Սաֆարին շարունակեց համագործակցել նրա հետ։

2010 թվականին Սաֆարին մի քանի այլ հեղինակների հետ գրեց «Did It On'em» երգը Մինաժի համար, որը զբաղեցրեց 49-րդ հորիզոնականը Billboard Hot 100 հիթ շքերթում և ընդգրկվեց Մինաժի առաջին՝ «Pink Friday» ալբոմում։ 2012 թվականի սկզբին Մինաժը ներկայացրեց իր «Stupid Hoe» երգի տեսահոլովակը, որում նկարահանվել է նաև Սաֆարին։ Նույն տարվա ապրիլին Մինաժը թողարկեց իր երկրորդ՝ «Pink Friday: Roman Reloaded» անվանումը կրող ալբոմը, որում ընդգրկված երգերից մի քանիսի համահեղինակը Սաֆարին է։

2015 թվականին Սաֆարին թողարկեց իր «It Is What It Is» և «It Is What It Is, Vol. 2» միքսթեյպները։ 2016 թվականի սկզբին նա նկարահանվեց երգչուհի Քեյ Միշելի «Քեյ Միշել․ Իմ կյանքը» () ռեալիթի շոուի մի քանի էպիզոդում։ Նույն տարվա օգոստոսին կայացավ VH1 հեռուստաալիքի «Սեր և հիփ հոփ․ Հոլիվուդ» () ռեալիթի շոուի երրորդ եթերաշրջանի պրեմիերան, որում նկարահանվում է նաև Սաֆարին։

## Անձնական կյանք
Սաֆարին երկար տարիներ սիրային հարաբերությունների մեջ էր Նիքի Մինաժի հետ, սակայն նրանք բաժանվեցին 2014 թվականին։

## Ծանոթագրություններ

## Արտաքին հղումներ
* Սաֆարի Սեմյուելսը Allmusic կայքում
* 

Կատեգորիա:1981 ծնունդներ
Կատեգորիա:21-րդ դարի ամերիկացի ռեփերներ
Կատեգորիա:Ամերիկացի երգահաններ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի ռեփերներ
Կատեգորիա:Հուլիսի 4 ծնունդներ
Արցախյան դրամ

::Այս հոդվածը Արցախի ազգային արժույթի մասին է։ Չշփոթե՛լ Հայկական դրամի հետ։

**Արցախյան դրամ,** Արցախի ազգային արժույթ։ Հայաստանում ևս ծառայում է որպես վճարման միջոց։

Արցախյան մեկ դրամը հավասարազոր է հարյուր լումայի և հայկական մեկ դրամի։ Արցախի Հանրապետության առանձին դրամը ներկայումս կիրառության մեջ չէ և չի օգտագործվում առևտրա-արդյունաբերական նկատառումներով։

Արցախյան դրամը հիմնականում օգտագործվում է որպես դեկորատիվ տարր կամ դրամական հավաքածուների զարդ։ Արցախի Հանրապետության դրամական միջոցը նույն հայկական դրամն է, որն այս երկրում անվանվում է արցախյան դրամ։

Միակ դրամահատարանը, որը թողարկում է արցախյան դրամ (խոսքը 1, 2, 5 և 10 արցախյան դրամների մասին է, որոնք դուրս են եկել կիրառությունից), Ավստրիայի դրամահատարանն է։

## Պատմություն
1991 թվականի սեպտեմբերի 2-ին Ստեփանակերտում տեղի ունեցած պատգամավորների մարզային և Շահումյանի շրջանային խորհրդի համատեղ նստաշրջանում Լեռնային Ղարաբաղի Հանրապետությունը հռչակվեց անկախ պետություն։

Ընդունվեցին անկախ պետության ազգային խորհրդանիշները՝ դրոշը, զինանշանը և ազատության օրհներգը։ Կարևոր նվաճում էր նաև որպես արժույթ ռուբլու վերացումը երկրում։

1994 թվականից դրամը Արցախում դարձավ միակ պաշտոնական արժույթը։ 2004 թվականին վաճառքի ուղղիչ նպատակներով Արցախում թողարկվել են մետաղադրամներ և թղթադրամներ։ 2005 թվականին Լեռնային Ղարաբաղում արցախյան դրամը (1-ից 5 դրամանոցներ) շրջանառության մեջ է դրվել՝ որպես վճարման միջոց։

Մետաղադրամների դարձերեսին պատկերված է Արցախի Հանրապետության զինանշանը։

## Թղթադրամներ
2005 թվականից շրջանառության մեջ են դրված հետևյալ թղթադրամները՝

## Ծանոթագրություններ

Կատեգորիա:Ասիական արժույթներ
Կատեգորիա:Արցախի Հանրապետության տնտեսություն
Կատեգորիա:Դրամ
Կատեգորիա:Եվրոպական արժույթներ
Ախտական մակբայներ

**Ախտական մակբայներ**, գրաբարում մակբայերի շարքին դասված ձայնարկությունների խումբ, որոնք ստորաբաժանվում են հետևյալ ենթախմբերի՝ երանական (երանի, վաշ, վաշ վաշ), եղկական (վայ, աւաղ, եղուկ), հեշտական (վաշ, հայ), , ավաղական (ոհ, վախ), զարմացական (ո, եհ, բաբէ), հեգնական (իշ, վահ, ահ, եհ), սպառնական (իշտ, էհէ), մորմոքական (իշ, ուհ) և տրտմական (եհ, ըհ, ըհը, ի, հէ)։ «Ախտական մակբայներ» տերմինն առաջին անգամ կիրառել է Սիմեոն Ջուղայեցին։ Ավելի ուշ շրջանի քերականներից ոմանք ախտական մակբայները դիտարկել են որպես միջարկության՝ ձայնարկության տարատեսակ։
## Ծանոթագրություններ

Կատեգորիա:Մակբայ
Վահան Մինախորյան

**Վահան Մինախորյան** (), հայ քաղաքական գործիչ։  Սոցիալ-հեղափոխական կուսակցության անդամ։

## Կենսագրություն
Վահան Մինախորյանը ծնվել է 1884 թվականին Գանձակ քաղաքում։ Սովորել է Մոսկվայի առևտրի դպրոցում, այնուհետև տեղափոխվել է Բաքու, որտեղ Հայ հեղափոխական դաշնակցության համար հիմնել է ընդհատակյա հրատարակչություն և կազմակերպել գործադուլներ։ Ռոստոմից հրաման ստանալով` մեկնել է Սամսուն, աշխատել տեղի հայկական դպրոցում։ Կարինում մասնակցել է ՀՅԴ 8-րդ համաժողովին։ Հայոց ցեղասպանության ժամանակ Սամսունի հայ բնակչության հետ միասին տեղահանվել է և աքսորվել Օսմանյան կայսրության հարավային շրջաններ, սակայն կարողացել է փախչել, որի մասին հիշողությունների հիման վրա գրել է «Արհավիրքի օրեր» գիրքը։

Հետագայում միացել է Սոցիալ-հեղափոխական կուսակցությանը, 1918 թվականից եղել է Հայաստանի Դեմոկրատական Հանրապետության Ազգային ժողովի անդամ։ 1919 թվականին սոցիալ-հեղափոխական կուսակցությունից Արշամ Խոնդկարյանի հետ հակադրվել են ՀՅԴ՝ Երևանի նահանգում մուսուլմանական ապստամբությունները զսպելու համար կանոնավոր բանակ օգտագործելու որոշմանը, սակայն հաջողության չեն հասել։

1920 թվականի նոյեմբերի 23-ին Սիմոն Վրացյանի կառավարության կազմում նշանակվել է Հանրային կրթության նախարար և պաշտոնը զբաղեցրել 1920 թվականի նոյեմբերի 23-ից մինչև դեկտեմբերի 2-ը։ Մասնակցել է Ալեքսանդրապոլի հայ-թուրքական բանակցություններին, եղել է պատվիրակության անդամ։

1921 թվականի փետրվարի 18-ից եղել է Փրկության կոմիտեի անդամ։ 1921 թվականին անցել է Պարսկաստան, այնուհետև՝  Պրահա, 1934 թվականին՝ Բելգրադ։

Մահացել է Բելգրադում, 1946 թվականին։

## Երկեր
* 1915 թուականը։ Արհաւիրքի օրեր / Վահան Մինախորյան։  Վենետիկ։ Յ. Կոբոյեան, 1949։
* Վերհիշումներ։ Թալեաթի ահաբեկումը / Ս. Թեհլիրյան։ Կազմ.՝ Վ. Մինախորյան։ Երևան։ Հայաստանի ԳԱԱ հրատ, 1993։

## Ծանոթագրություններ

Կատեգորիա:Հայ քաղաքական գործիչներ
Բագրատ Ղարիբջանյան (այլ կիրառումներ)

**Բագրատ Ղարիբջանյան** անունը կարող է վերաբերել հետևյալ անձանց.

* Բագրատ Ղարիբջանյան (կուսակցական գործիչ) (1890-1920), կուսակցական գործիչ։
* Բագրատ Ղարիբջանյան (բժիշկ) (1937), հայ ուռուցքաբան։ Բժշկական գիտությունների դոկտոր (1976), պրոֆեսոր (1987)։
Բագրատ Ղարիբջանյան (բժիշկ)

**Բագրատ Տիրանի Ղարիբջանյան** (), հայ ուռուցքաբան։ Բժշկական գիտությունների դոկտոր (1976), պրոֆեսոր (1987)։ ՀՀ ԲԳԱ ակադեմիկոս (1999)։

## Կենսագրություն
Բագրատ Ղարիբջանյանը ծնվել է Կիրովականում։ 1960 թվականին ավարտել է Երևանի բժշկական ինստիտուտը։ 1960 թվականից աշխատել է Նուրբ օրգանական քիմիայի ինստիտուտում, 1970-1987 թվականներին եղել է ինստիտուտի փոխտնօրեն, 1988 թվականից՝ տնօրեն։ 1964-1972 թվականներին դասավանդել է Երևանի պետական համալսարանի քիմիական ֆակուլտետում։ 1976 թվականին (ԽՍՀՄ-ում առաջիններից) կազմակերպել է դեղամիջոցների նախակլինիկական փորձարկումների բաժին, որտեղ ուսումնասիրվել են նուրբ օրգանական քիմիայի ինստիտուտում ստեղծված տասը դեղանյութ և «Արմենիկում» պատրաստուկը, 1994 թվականին՝ հայ-ամերիկա-գերմանական դեղագործական համատեղ ձեռնարկությունը։ Ղարիբջանյանի հայտնագործած հակաուռուցքային երեք միացություն ներկայացվել է նախակլինիկական, երկուսը՝ կլինիկական փորձարկումների, «Ֆտորաֆուր» դեղամիջոցն արտոնագրվել է արտասահմանում։

Քաղցկեղի դեղաբուժության միջազգային և հանրապետական մի շարք ընկերությունների անդամ, 1998 թվականից ՀՀ դեղագետների ընկերության փոխնախագահ, 1999 թվականից՝ ՌԴ բնական ԳԱ, Բնության և հասարակության մասին միջազգային ԳԱ (1999 թվական), Ազգային անվտանգության հիմնահարցերի միջազգային ակադեմիայի անդամ (1999 թվական)։

## Պարգևներ
* 1999 թվականին արժանացել է ԱՄՆ-ի կենսագրական կենտրոնի «Տարվա մարդ» կոչմանը։
* Կիտազատոյի մեծ ոսկե մեդալ, 1991 
* ՌԳԱ Ի. Պ. Պավլովի արծաթե մեդալ, 2000 
* Վ. Ի. Վեռնադսկու արծաթե մեդալ, 2001 
* Ֆրանսիայի արդյունաբերողներին օժանդակողների պետական ընկերակցության դափնեկիր, ոսկե մեդալ, 2002

## Երկեր
* Противоопухленый препарат фторафур, Москва, 1981. (համահեղինակ)
* Рак и метаболизм, Ереван, 1994. (համահեղինակ)

## Ծանոթագրություններ

Կատեգորիա:Բժշկական գիտությունների դոկտորներ
Կատեգորիա:Երևանի պետական բժշկական համալսարանի շրջանավարտներ
Կատեգորիա:Հայ բժիշկներ
Կատեգորիա:Հայ ուռուցքաբաններ
Կատեգորիա:Հայ պրոֆեսորներ
Բագրատ Ղարիբջանյան (կուսակցական գործիչ)

**Բագրատ Բեգլարի Ղարիբջանյան** (), հայ կուսակցական գործիչ։ ՌՍԴԲ(բ)Կ անդամ (1917)։

## Կենսագրություն
Բագրատ Ղարիբջանյանը ծնվել է Սուրմալուի գավառի [Բահառլու գյուղում։ 1905 թվականին ավարտել է Իգդիրի քաղաքային ուսումնարանը։ Սուրմալու գավառի գյուղերում և Իգդիրում զբաղվել է ուսուցչությամբ։ Աշխատակցել է բոլշևիկյան մի շարք թերթերի։ 1917 թվականին եղել է ՌՍԴԲ(բ)Կ Ալեքսանդրապոլի կազմակերպության անդամ, 1917 թվականի դեկտեմբերից 1918 թվականի մայիս՝ նախագահ։ 1919 թվականի սկզբին ընտրվել է Ալեքսանդրապոլի ընդհատակյա բոլշևիկյան կազմակերպության քարտուղար։ Մասնակցել է 1920 թվականի մայիսյան ապստամբությանը։ Ապստամբության պարտությունից հետո ձերբակալվել է, դատապարտվել մահապատժի։

## Պատկերասրահ

Gharibdյanyan statue.jpg|Բագրատ Ղարիբջանյանի կիսանդրին Ղարիբջանյան գյուղում
Գերեզման Մայիսյան ապստամբության հերոսների (Ստեփան Ալավերդյան, Սարգիս Մուսայելյան, Բագրատ Ղարիբջանյան), ArmAg.JPG|մինի|Գերեզման Մայիսյան ապստամբության հերոսների՝ Ստեփան Ալավերդյան, Սարգիս Մուսայելյան, Բագրատ Ղարիբջանյան


## Ծանոթագրություններ

## Գրականություն
* Բագրատ Ղարիբջանյան (1890-1920) / Ա.Հ. Մելքոնյան; Խմբ.՝ Ա.Ն. Մնացականյան։ Երևան։ Հայպետհրատ, 1954

Կատեգորիա:Հայ կուսակցական գործիչներ
Կատեգորիա:Հայ հեղափոխականներ
Կատեգորիա:Հայ քաղաքական գործիչներ
Կատեգորիա:Մահապատժի դատապարտվածներ
Եղունգների փոքրիկ ունելիք

մինի|Եղունգների ունելիքներ
**Եղունգների փոքրիկ ունելիք**, եղունգներ մշակելու գործիքներից։

Քանի որ եղունգների ունելիքը թույլ է տալիս եղունգներն անվտանգ և կոկիկ կտրել ու չդիմել գեղեցկության սրահներին, այն ավելի հաճախ է օգտագործվում սովորական մկրատների հետ մեկտեղ։ Մկրատի փոխարեն եղունգների ունելիքն օգտագործելն, որպես կանոն խորհուրդ է տրվում երեխաների, հատկապես նորածինների, եղունգները մշակելիս։
[մինի|Ոսկրե բռնակով եղունգների ունելիք, հայտնաբերվել է [Հալշտատյան մշակույթին պատկանող քարանձավում, մ.թ.ա.8-6 -րդ դդ]]
Եղունգների ունելիքի նման գործիք ստեղծվել էր 1892 թվականին ֆրանսիացի գործարանատեր Մատյե Մարտենի կողմից։

## Ծանոթագրություններ

Կատեգորիա:Անձնական հիգիենայի պարագաներ
Vladivostok

***Vladivostok***, Մումիյ Տրոլլ ռոք խմբի անգլալեզու ստուդիական ալբոմ՝ թողարկված 2012 թվականին ԱՄՆ-ում։

## Ձայնասկավառակի մասին
*Vladivostok*-ի ձայնագրությունը տեղի է ունեցել Լոս Անջելեսում։ Ստուդիայում խմբի երաժիշտներին օգնեցին Մայք Քլինքը, Ջո Չիկարելին և Գրեգ Բրիմսոնը։ Մումիյ Տրոլլ խմբի առաջատար Իլյա Լագուտենկոն մի քանի խոսք ասաց նոր թողարկման մասին. 
«Ես կարծում եմ՝ "Vladivostok"-ը արևմտյան շուկայի համար առաջին լուրջ աշխատանքն է, քանի որ երգերը, որ հնչել են այլ սկավառակներում, սկզբնապես գրվել են ռուսերենով և միայն դրա հետևանքով են թարգմանվել և հարմարեցվել արևմտյան հանրության համար»։ 
Սեպտեմբերի 3-ին Մումիյ Տրոլի անգլալեզու Vladivostok ձայնասկավառակը թողարկվեց Անգլիայում։

Անգլիայում թողարկումը Մումիյ Տրոլլ խմբի համար հատուկ նշանակություն ուներ, քանի որ հենց այնտեղ է 1996 թվականին ձայնագրվել խմբի ամենաառաջին սկավառակը՝ «Морская»-ը։

*Vladivostok* ձայնասկավառակի թողարկումը Անգլիայում աջակցվել է անգլիական շրջագայությամբ։ Առաջին համերգները կայացել են Լոնդոնում և Մանչեսթերում սեպտեմբերի 7-ին և 8-ին։ Անգլիական համերգային շրջագայության շարունակությունը կայացել է նոյեմբերին։ Նոյեմբերին նաև Մումիյ Տրոլը շրջագայել է Գերմանիայի և Շվեյցարիայի քաղաքներով։

Ձայնասկավառակը նաև առաջինների թվում է թողարկվել 3plet նորարական ձևաչափով՝ ios-ի և android-ի համար հատուկ հավելվածի տեսքով։

## Ստեղծագործությունների ցանկ
# Fantastica
# Love Contraband
# Hey Tovarish
# Nothing Promised
# Not Tomorrow
# Lucky Bride
# Lightning
# Sorry Tiger
# Vladivostok Vacation
# Sleep Rock N'roll

## Ծանոթագրություններ

Կատեգորիա:2012 ալբոմներ
Ալմենարի ամրոց

**Ալմենարի ամրոց** () կամ **Սորիայի Ալմենարի ամրոց** (), գտնվում է Իսպանիայի Սորիա պրովինցիայի Ալմենար դե Սորիա բնակավայրում։

1949 թվականին ապրիլի 22-ի որոշմամբ ամրոցը ստացել է հատուկ պահպանվող հուշարձանի կարգավիճակ, իսկ 1986 թվականին Իսպանիայի մշակույթի նախարարության կողմից Ալմենարի ամրոցն ընդգրկվել է Իսպանիայի պատմական արժեք ունեցող հուշարձանների ցանկի մեջ։

## Նկարագրություն
Ամենահին մնացորդները Ալմենարի ամրոցի՝ մեծարման աշտարակները, թվագրվում են 10-րդ դարի կառույց։ 15-րդ դարում կառուցվեց միջնաբերդը իր ատամնավոր պարսպաշաչով ու շրջանաձև աշտարակներով։ Մեկ դար անց փոխվեց նաև աշտարակների կառուցվածքն ու տեսքը։

մինի|Ամրոցի ամբողջական տեսքը|կենտրոն|592x592փքս

Ամրոցի ծաղկման շրջանում կառուցվեց նաև արտաքին պարսպաշարը։ Միջնաբերդը բնակելի էր։ Այն ուներ պատկերասրահ։ Հետագայում կառուցվեց նաև հանդիսությունների համար սանդուղք։

Երկար ժամանակ ամրոցը հանդիսացել էր Կառլոս 2-րդի և Ֆելիպ 5-րդի նստավայրը։

մինի|Ամրոցի մի հատվածը|ձախից

Ամրոցը հանդիսացել է իսպանացի հայտնի գրող Գուստավո Ադոլֆո Բեկկերի () ոգեշնչման առարկան, որի ժամանակ գրվել է նրա «Լեգենդներից» մի քանիսը։

Սորիայի պրովինցիայում Ալմենարի ամրոցը լավագույն պահպանված ամրոցներից մեկն է։

Առաջին հարկը վարձակաությամբ տրվել է Կոնստաբլին, որը այն օգտագործել է մինչև 1940 թվականը, որպես զորանոց։

## Ծանոթագրություններ

= Արտաքին հղումներ =

* http://www.sorianitelaimaginas.com/patrimonio/castillo-de-almenar 
* http://www.joyasinmobiliarias.com/almenar/
* http://www.gabyrulo.es/lugares-para-visitar/22-soria/339-castillo-de-almenar-soria.html 

Կատեգորիա:Իսպանիայի ամրոցներ
Հանգստի հովիտ

**«Հանգստի հովիտ»** (), պրեռաֆայելիստ նկարիչ Ջոն Էվերեթ Միլլեի նկարը։ Նկարիչը կտավը վրձնել է 1858 թվականին։ Այժմ նկարը պահպանվում և ցուցադրվում է Թեյթ Բրիտանական պատկերասրահում:

## Նկարահիր
Նկարում պատկերված է գերեզմանատան տեսարան՝ դանդաղորեն մոտեցող մթնշաղի պահին։ Գերեզմանոցի ցանկապատից անդին երևում է ոչ բարձր ժամատան զանգակատունը՝ կախված զանգով։ Առաջին պլանում նկարիչը երկու կաթոլիկ միանձնուհիների է նկարել։ Նրանցից մեկը նստած է տապանաքարերից մեկի վրա։ Խաչաձև դրված մատներով բռնել է վարդարանը։ Նա կարոտագին հայացքով դիտում է նկարին հետևողին՝ դիտողին։ Երկրորդ միանձնուհին կանգնած է քիչ հեռու։ Երկու ձեռքերում բահ է գտնվում, որով փորում է գերեզմանը ու թափում է հողը։ Կողքին քլունգ կա դրված։ Նկարում երևում է, որ ծանր հողի ազդեցությունից միանձնուհու նախաբազուկներն ու մարմինն ամբողջությամբ լարված վիճակի մեջ են գտնվում։
thumb|180px|left|Նստած միանձնուհին մոտիկից

## Քննադատություն
Արտ-քննադատ Թոմ Լյուբբոկը նկարի մասին այսպես է արտահայտվել.

Նկարն ըստ էության, համարվում է անգլիացի նկարչուհի-հումորիստ Ֆլորենց Կլակստոնի ծաղրապատճենումներից մեկը։

## Ծանոթագրություններ

## Արտաքին հղումներ
* «Հանգստի հովիտը» Թեյթ բրիտանական պատկերասրահ-ի պաշտոնական կայքում
* Analyse door kunstcriticus Tom Lubbock  
* Het schilderij op website Tate Gallery
* Het schilderij op KhanAcademy
* Het schilderij op VictorianWeb, ziek ook hier
* Het schilderij op Preraphaelitepaintings
* Het schilderij op SmartHistory 

Կատեգորիա:1858 նկարներ
Կատեգորիա:1859 նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Մեծ Բրիտանիայի արվեստ
Կատեգորիա:Նկարներ մահվան մասին
Կատեգորիա:Ջոն Էվերեթ Միլլեի նկարներ
Դարանդայի գավառակ

**Դարանդա**, գավառակ Արևմտյան Հայաստանում, Սեբաստիայի վիլայեթի Սեբաստիայի գավառում։ Գտնվում էր Մելաս գետի հովտում։ Վարչական կենտրոնը Դարանդա քաղաքն է։ Գավառակն իր անվանումը ստացել է կենտրոն հանդիսացող քաղաքի անվանումից։

## Բնակչություն
1910 թվականին Դարանդան ուներ 19287 բնակիչ, որից հայեր` 9650, թուրքեր` 8669, քրդեր` 968։

## Վարչական բաժանում
1910 թվականին գավառակը կազմված էր 3 գյուղախմբից և 46 բնակավայրերից։

## Տես նաև
* Սեբաստիայի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Բեռոկեխոյի ամրոց

**Բեռոկեխոյի ամրոց** (), գտնվում է Կադիս նահանգում։ Մեդինիա-Սիդոնիայից մոտ 10 կմ հեռավորության վրա` դեպի Խերես տանող ճանապարհին։

## Պատմություն

Միայն պահպանվել է քառակուսի աշտարակը։ Իրականում ոչինչ չի մնացել պարսպից, տարբերակվում են պատերի մնացորդներ։ Ցիտվում է ամրոցի անունը (drae:berrueco|Berrueco)։ Ուսումնասիրվում է նրա գտնվելու վայրը։ Կառուցվել է Պեդրո Կաստիլացու պատվերով։

## Մշակութային հետաքրքրություն

Գտնվում է մշակութային հետաքրքրության ոլորտում որպես հուշարձան (código: 110200039).։

## Ծանոթագրություններ

## Արտաքին հղումներ

Կատեգորիա:Իսպանիայի ամրոցներ
Շեյն ամրոց

**Շեյն ամրոց** (), ավերված ամրոց, որը գտնվում է Հյուսիսային Իռլանդիայի Անթրիմ Կոմսության Ռանդալսթաուն քաղաքում։ Ամրոցը գտնվում է Լոխ Նեյ լճի հյուսիսարևելյան ափին։

Կառուցվել է 1345 թվականին Օ՝Նիլլ տոհմի անդամներից մեկի կողմից։ Սկզբնական անվանումը եղել է **Էդեն դուֆ կարրիկ** , սակայն 1722 թվականին Շեյն ՄակԲրայն Օ՝Նիլլի կողմից ամրոցը վերանվանվել է Շեյն։

## Պատմություն
Միջանցքը կառուցվել է 1800 թվականին, իսկ 1812 թվականին ճարտարապետ Ջոն Նեշի նախագծով սկսվել է ամրոցի վերակառուցման գործընթացը։ 1816 թվականին ամրոցը վերացավ երկրի երեսից հրդեհի պատճառով։ Հրդեհից հետո պահպանվել է միայն Նեշի տունը։ 1860-ականներին կառուցվեց երկրորդ տունը՝ Չալզ Լանյոնի և Ուիլիամ Հենրի Լինի գլխավորությամբ, Օ՝Նիլլի 1-ին լորդի համար։

Ամրոցը զբաղեցնում է 2600 ակր տարածք Լոխ Նեյի ափին։

## Այլ տվյալներ
Ամրոցը օգտագործվել է հանրահայտ Գահերի խաղ հեռուստասերյալի նկարահանումների համար։

## Ծանոթագրություններ

## Արտաքին հղումներ

* http://www.shanescastle.com/

Կատեգորիա:Հյուսիսային Իռլանդիայի ամրոցներ
Ալանխեի ամրոց

**Ալանխեի ամրոց** (), պաշտպանական կառույց Իսպանիայի Բադախոս պրովինցիայի Ալանխե մունիցիպալիտետում։ Տեղակայված է ծովի մակարդակից 485 մետր բարձրության վրա՝ Սեռո դե Կուլեբրա ապառաժուտ լեռան վրա, այդ պատճառով էլ կոչվում է նաև ամրոց դե լա Կուլեբրա։ 1949 թվականի ապրիլի 22-ին հայտարարվել է Իսպանիայի պատմական հուշարձան։ Ներկայում գտնվում է ավերված վիճակում, սակայն բաց է այցելության համար։

## Պատմություն
մինի|ձախից
Ալանխեի ամրոցը կառուցվել է Իսպանիայում հռոմեական տիրապետության տարիներին։ Այդ ժամանակ այն կոչվել է Castrum Colubri, որտեղից էլ ծագում է Կուլեբրա անունը։ Տեղակայված լինելով հարթավայրից 200 մետր բարձրություն ունեցող ժայռի վրա՝ ամրոցը իշխող դիրք ունի Ալանխե գյուղի ու նրա շրջակա տարածության նկատմամբ։ Ամրոցից երևում են Մերիդան և Մատաչել ու Գվադիանա գետերի միախառնման վայրը (հյուսիսում), ինչպես նաև Ալանխեի հարթավայրն (արևմուտքում) ու ճահիճների հյուսիսային հատվածները (հարավում)։

Պիրենեյան թերակղզին գրավելուց հետո արաբները վերակառուցել են ամրոցը և կոչել Խինկս-ալ-Խանաշ։ Հետագայում ամրոցի անունը փոփոխությունների է ենթարկվել ու դարձել ալ-Անխ։ 1243-1245 թվականներին ամրոցն անցել է Սանտյագոյի օրդենի տիրապետության տակ, որն այն օգտագործել է մինչև 1550 թվականը, ինչից հետո ամրոցը լքվել է։ Այն, ինչ պահպանվել է ներկայում, ստեղծվել են քրիստոնեական տիրապետության տարիներին կատարված վերակառուցման ժամանակ։ Ներկայում պահպանվում են մասնավորապես Պատվո աշտարակն ու պատերի մի մասը, ինչպես նաև Արևի դարպասները, որով կարելի է ամրոց մտնել Ալանխեի կողմից։ Ամրոցի ավերակներում կարելի է առանձնացնել Օրնաչոս ու Մոնտեմոլին բերդերը։

Ամրոցը կառուցված է իսլամական ոճով։ Ներկայում առավել ակնառու են քրիստոնեական տիրապետության շրջանում կատարված փոփոխությունները։ Պատերի մի մասն ու որոշ հատվածներ կառուցված են աղյուսից։

## Ծանոթագրություններ

## Արտաքին հղումներ
* Ayuntamiento de Alange
* Galería fotográfica del castillo de Alange en www.catillosnet.org 

Կատեգորիա:Ամրոցներ այբբենական կարգով
Կատեգորիա:Իսպանիայի ամրոցներ
Սանտա Պոլա բերդ-ամրոց

**Սանտա Պոլա բերդ-ամրոց** (), 16-րդ դարում Վերածննդի ոճով կառուցված պաշտպանական կառույց Իսպանիայի հարավ-արևելքում՝ Ալիկանտե պրովինցիայի Սանտա Պոլա մունիցիպալիտետում։ Տեղակայված է Միջերկրական ծովի ափին և 16-17-րդ դարերում պաշտպանել է բնակավայրը ծովահենների հարձակումներից, ովքեր բնակվում էին քաղաքից ոչ հեռու գտնվող Տաբարկա կղզում։ Ներկայում ամրոցում գործում են երկու թանգարաններ՝ նվիրված ծովին ու ձկնորսությանը։

## Պատմություն
Սանտա Պոլա բերդ-ամրոցի շինարարությունն սկսվել է 1558 թվականին Վալենսիայի փոխարքա Բեռնանդո դե Կարդենասի հրամանով։ Ամրոցը կառուցել են իտալացի ճարտարագետներ ու ճարտարապետներ։

16-րդ դարի վերջին Սանտա Պոլայում տեղակայված էր 30 զինվորից բաղկացած կայազոր, որ զինված էր ծանր հրետանիով։ Բնակավայրը պաշտպանված էր ծովահեններից։ Սակայն հետագայում ամրոցն աստիճանաբար անկում է ապրել։ 1786 թվականին հրաման է տրվել զինաթափել ամրոցն ու այն ներառել Թագի կատալոգում։ Դա նշանակում էր, որ ամրոցն այդուհետ պարտավորվում էր հարկ վճարել Իսպանիայի թագավորին։ Այդ առթիվ Սանտա Պոլա ամրոցի գլխավոր դարպասի վրա տեղադրվել է թագավորական գերբով վահան, որ պահպանվում է նաև այսօր։

19-րդ դարում Սանտա Պոլան եղել է բավական մեծ բնակավայր։ Պատմական աղբյուրներից մեկում ամրոցի մասին ասվում է. «...Ընդգրկում է 24 բաժանմունք, 2 խանութ, 2 հացի փուռ և 1 մատուռ՝ նվիրված Լորետոյի Աստվածամորը, որտեղ սովորաբար մնում է մեկ վանական։ Ամրոցում գտնվում են մեկից մինչև 12 թնդանոթներ և կայազոր, որ կազմված է մեկ հրամանատարից, որ կապիտան է, 1 սերժանտից, թմբուկներով 9 զինվորներից, 3 հրետանավորներից և փարոսի 5 տեսուչներից»։

1860 թվականի սեպտեմբերին ամրոցը դարձել է պետական սեփականություն և ենթարկվել է Սանտ Պոլա մունիցիպալիտետին։ Բնակավայրը դեռևս չուներ քաղաքի կարգավիճակ։ Բազմաթիվ դիմումներից ու խնդրանքներից հետո Ալֆոնս XII թագավորը 1877 թվականին այցելում է Սանտա Պոլա։ Թագավորը գոհ է մնում բնակավայրի արտաքին տեսքից ու վիճակից և Սանտա Պոլային շնորհում է քաղաքի կարգավիճակ։ Ի հիշատակ այդ իրադարձության՝ քաղաքային ռատուշայի մուտքի մոտ ամրացվել է մարմարե հուշատախտակ, որի վրա նշված է ամսաթիվն ու թագավորական հրամանագրի համարը։

Սանտա Պոլան քառակուսաձև ամրոց է, որի ներսում տեղակայված է քառակուսաձև մեծ հրապարակ։ Ամրոցի ամեն անկյունում տեղակայված է մեկական աշտարակ, իսկ գլխավոր աշտարակը գտնվում է ամրոցի մուտքի մոտ։ Գլխավոր աշտարակը մյուսներից ավելի մեծ է։ Նրա վրա տեղադրված է հռոմեական թվերով հնագույն ժամացույց։

Ձկնորսության թանգարանը կազմված է ութ սենյակներից։ Թանգարանում տեղակայված է մեծ ակվարիում արևադարձային ձկներով ու ծովային այլ կենդանիներով, ինչպես նաև ձկնորսության պատմությանը նվիրված ցուցադրություն։ Ծովային թանգարանում ներկայացված է քաղաքի պատմությունը։ Այդ երկու թանգարաններն ունեն ընդհանուր թեմատիկ գրադարան, որը տեղակայված է ամրոցում։

1949 թվականից գտնվում է պետության պաշտպանության ներքո։ 1993 թվականի հուլիսի 12-ին հայտարարվել է պատմական հուշարձան։

## Ծանոթագրություններ

Կատեգորիա:Իսպանիայի ամրոցներ
Արխոնիլյա ամրոց

Ամրոցը անվանում են նաև «տրուբադուր Մասիաս»։ Այն Հյուսիսային Կամպինայի Հաեն տարածաշրջանի առավել լավ պահպանված միջնադարյան ամրոցներից է։
Քաղաքային հրապարակը, որը զբաղեցնում է ամրոցը, համարվում է ամենակարևոր պատմական հուշակոթողը՝ ոչ միայն իր կառուցվածքի, այլ նաև որպես ամենահին դղյակ-ամրոցը Արջոնիլլայում։
Որմնապատկերներն ու գլխավոր աշտարակը, որոնք մենք կարող ենք տեսնել, կառուցվել և ձևավորվել են 14-րդ դարում երեք հարկանի քարտաշ կարեադաներից և ամրացվել են սալաքարերով։ Այս աշտարակի երեսպատումը քանդել են և տեղադրել են սրասալիկավոր կամարով դուռ աշտարակի հարավարևելյան կողմում։

## Պատմություն
Առաջին փաստացի հուշագրումը կատարվել է 15-րդ դարի սկզբին, երբ Յոհան 2-րդ թագավորը հրամայում է Կալատրավների օրդենի անդամներին վերաբնակեցնել և վերականգնել այն որպես բարձրադիր Գվադալկվիվիրի հարավարևմտյան սեկտոր։ Ամրոցը գտնվել է օրդենի տիրակալության տակ, որի կենտրոնն էր Մարտոսը, մինչև 1246 թ., երբ օրդենի անդամներին մաղադրեցին հանցագործությունների մեջ։ 1492-ից 1495 թթ.-ը օրդենի գրքերից շատ բան է հայտնի դարձել ամրոցի պատմության մասին։
1551թ. Սինոդը տալիս է դղյակում գտնվող Սուրբ Եկատերինա մատուռի մասին։ Մատուռի կույսերը միջնադարում մեծ դեր են խաղացել մանավանդ Ֆերնանդո 3-րդի Հաեն քաղաքի պաշարման ժամանակ։ Հնէաբանական պեղումները հաստատում են այս փաստը հնէաբան Ֆրանցիսկո Նոսետեն 1988 թ.-ին հայտնաբերելով 17-րդ դարի գերեզմանատուն։ Նեկրոպոլիսը կապված էր մատուռի հետ՝ որպես կանոն այդ դարի բոլոր սրբավայրերի հետ։
17-րդ դարում ամրոցի հարավային պատը քանդվեց և կորցրեց իր անխոցելի տեսքը։ Դրանից հետո հանդիսացավ Մարկիզ դե լա Մերսեդի դղյակ, որի գլխավոր մուտքը բացում էր ճանապարհ դեպի Անդալուզիա։
Երբ 20-րդ դարի սկզբին Ռատուշա անունով մեկը գնեց ամրոցը այն ստացավ տեսարժան վայրի կարգավիճակ Արջոնիլլա տարածքում։ Այստեղ սկսեցին անցկացվել տարբեր սպորտային և թատերական միջոցառումներ։

## Ծանոթագրություններ

## Աղբյուրներ
* Castle of Troubadour Macías, in Arjonilla 
* EL TROVADOR MACÍAS CASTLE 
* Туристический маршрут Замки и Битвы провинции Хаэн
Ֆրանսիայի բաց առաջնության կանանց մենախաղ 2015

225px|մինի|աջից|Կանանց մենախաղի մրցաշարի հաղթող Սերենա Ուիլյամսը
225px|մինի|աջից|Կանանց մենախաղի մրցաշարի եզրափակիչի մասնակից Լյուսիա Շաֆարժովան
**Ֆրանսիայի բաց առաջնության կանանց մենախաղ 2015**, թենիսի կանանց մենախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի մայիսի 24-ից մինչև հունիսի 7-ը, Փարիզի  «Stade Roland Garros» («Ռոլան Գարրոս մարզադաշտ») համալիրում, Ֆրանսիա։

Մարիա Շարապովան հանդիսանում էր մրցաշարի գործող չեմպիոն և պաշտպանում էր տիտղոսը, սակայն չորրորդ շրջանում պարտվել է Լյուսիա Շաֆարժովային։

Մրցաշարում հաղթանակ է տարել Սերենա Ուիլյամսը, ով շահել է իր երրորդ տիտղոսը Ֆրանսիայի բաց առաջնությունում և 20-րդ տիտղոսը Մեծ Սաղավարտի մրցաշարերում, եզրափակիչում հաղթանակ տանելով առաջին անգամ Մեծ Սաղավարտի մրցաշարի եզրափակիչ դուրս եկած Լյուսիա Շաֆարժովայի նկատմամբ՝ 6-3, 6-7(2-7), 6-2։ Այդ հաղթանակը  Ուիլյամսին բերել է նաև երրորդ Կարիերային Մեծ Սաղավարտը։

Շաֆարժովան 1981 թվականին Հանա Մանդլիկովայի եզրափակիչ դուրս գալուց հետո դարձել է առաջին չեխ թենիսիստուհին, ով հասել է Ֆրանսիայի բաց առաջնության եզրափակիչ։

## Դասակարգում

## Հատուկ հրավիրվածներ (WC)

#  Լուիզա Չիրիկո *(Առաջին շրջան)
#  [[Մանոն Արկանջիոլի]] *(Առաջին շրջան)
#  Օսեյն Դոդան *(Առաջին շրջան)
#  [[Ալիզե Լիմ]] *(Առաջին շրջան)
#  Վիրխինիա Ռազանո *(Երկրորդ շրջան, հրաժարում)

<ol start="6">
<li>  [[Ֆիոնա Ֆերո]] *(Առաջին շրջան)
  Ամանդին Հեսսե *(Երկրորդ շրջան)
<li>  [[Մաթիլդա Յուհանսոն]] *(Առաջին շրջան)
  Բեթանի Մատեկ Սանդս *(Առաջին շրջան, PR)


== Որակավորման մրցաշարի հաղթողներ ==


#  [[Մարգարիտա Գասպարյան]] *(Առաջին շրջան)
#  Անդրեա Հլավաչկովա *(Առաջին շրջան)
#  [[Ալեքսա Գլատչ]] *(Առաջին շրջան)
#  Լուրդես Դոմինգես Լինո *(Երկրորդ շրջան)
#  [[Պաուլա Կանիա]] *(Երկրորդ շրջան)
#  Սեսիլ Կարատանչևա *(Երկրորդ շրջան)

<ol start="6">
<li> [[Յոհաննա Կոնտա]] *(Առաջին շրջան)
 Պետրա Մարտիչ *(Առաջին շրջան)
<li> [[Տելյանա Պերեյրա]] *(Երկրորդ շրջան)
 Դինա Պֆիցենմայեր *(Առաջին շրջան)
<li> [[Օլիվիա Ռոգովսկա]] *(Առաջին շրջան)
 Վերոնիկա Սեպեդե Ռոյչ ''(Առաջին շրջան)

## Հիմնական ցանց
* Հապավումներ
**Q - Որակավորված
**WC - Wild card, Ջոկեր
**LL - Երջանիկ անհաջողակ
**PR - Պաշտպանված վարկանիշ



### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

### Ստորին ցանց
#### Բաժին 2




### Վերին ցանց
#### Բաժին 1

### Ստորին ցանց
#### Բաժին 2



### Քառորդ եզրափակիչ

### Կիսաեզրափակիչ

### Եզրափակիչ

## Ծանոթագրություններ

## Աղբյուրներ
* Պաշտոնական կայք
* Լուսանկարներ Ռոլան Գարոսից 
* Կանանց մենախաղի մրցաշարի արդյունքներ
* Մրցաշարի պրոֆիլը ATP կայքում
* Ֆրանսիայի բաց առաջնության կանանց մենախաղի մրցաշարի հաղթողներն ու եզրափակիչի մասնակիցները

Կատեգորիա:2015 կանանց թենիսում
Կատեգորիա:Թենիսի մրցաշարեր
Կատեգորիա:Մեծ սաղավարտի (թենիս) մրցաշարեր
Կատեգորիա:Ֆրանսիայի թենիսի բաց առաջնություն
Օրնիթոզուխիա

**Օրնիթոզուխիա** կամ **թռչնամողես** (), անհետացած սողունի տեսակ, տրիասի դարաշրջանի դինոզավր։

Առանձնացվում է նրանով, որ համարվում է ժամանակակից թռչունների նախահայրը։

## Տարածվածություն
Օրնիթոզուխա կոչվող դինոզավրերը, ինչպես մյուս արխոզավրերը, ապրել են հեռավոր տրիասի ժամանակաշրջանում (Երկրի երկրաբանական պատմության մեզոզոյան դարաշրջանի առաջին ժամանակաշրջանին)։

Որոշ գիտնականներ պնդում են, որ օրնիթոզուխիաները կամ թռչնամողեսները ապրել են դեռևս  պերմի ժամանակաշրջանում` մեզանից մոտ 240 մլն տարի առաջ։

Այս հսկայական մողեսները ապրել են հիմնականում ներկայիս Արգենտինայի և Չիլիի տարածքում՝ Լատինական Ամերիկայում։ Արգենտինայի տարածքում հայտնաբերվել են դինոզավրերի մնացորդներ։

## Նկարագրություն
Ունեցել է ոչ մեծ մարմին, որը պատված է եղել կլորավուն թեփուկներով։ Ունեցել է իր կարգի բոլոր դինոզավրերին բնորոշ բավականին երկար պոչ։

Քայլելու նպատակով թռչնամողեսը օգտագործել է հետևի վերջույթները։ Առջևի վերջույթները շատ փոքր են։ Ներկայումս, բացի այս սողուններից՝ թռչունների անցումային այլ ձև չի գտնվել։

Հարկավոր է իմանալ, որ օրնիթոզուխիան բրածո մողես է, այլ ոչ թե բրածո թռչուն՝ արքեոպտերիքսների և արքեօնիսի նման։

## Ծանոթագրություններ

Կատեգորիա:Տրիասի ժամանակաշրջանի դինոզավրեր
Զոլավոր շառաչող օձ

**Զոլավոր շառաչող օձ** (), օձակերպերի կարգի փոսիկագլխայինների ընտանիքի իսկական շառաչող օձերի ցեղին պատկանող խիստ թունավոր օձատեսակ։

Համարվում է շառաչող օձերի ցեղի ամենախոշոր օձը։ Համարվում է նաև Ամերիկայի Միացյալ Նահանգների էնդեմիկ օձատեսակ։

## Տարածվածություն
Տարածված է միայն Հյուսիսային Ամերիկա մայրցամաքի արևելքում։ Համարվում է Ամերիկայի Միացյալ Նահանգների էնդեմիկ կենդանատեսակ։

Որոշ պոպուլյացիաներ հայտնաբերվել են նաև Մեքսիկայի և Կանադայի տարածքում։ Այսուամենայնիվ՝ զոլավոր շառաչող օձերի հիմնական տարածման գոտին համարվում է Ամերիկայի Միացյալ Նահանգների արևելյան նահանգները։

Լինում է թփուտներում, անտառաեզրերին և գետահովիտներում։

## Նկարագրություն
Խոշոր չափերի և երկարության օձ է։ Համարվում է Ամերիկայի Միացյալ Նահանգների տարածքում բնակվող ամենախոշոր և թունավոր օձերից մեկը։ ԱՄՆ-ի տարածքում տարածված ամենամեծ շառաչող օձն է։

Երկարությունը հասնում է միջինում 2,4 մետրի։ Մեջքի երկայնքով ձգվում է մուգ գորշ և բաց դեղնավուն շղթայանման նախշեր։

Չնայած նրան, որ զոլավոր շառաչավոր օձի թույնը խիստ թունավոր է, նրա թույնը օգտագործում են դեղամիջոցների պատրաստման մեջ։ Շառաչող անվանումը ստացել է պոչի ծայրերի խոշոր թեփուկներն իրար քսելուց առաջացած շառաչող ձայնի պատճառով, որը տեղի է ունենում անհանգիստ, գրգռված պահին։

Զուգավորվում է գարնանը, իսկ աշնանը ծնվում է 5-17 ձագ։

## Ծանոթագրություններ
Ալտամիրայի պալատ (Էլչե)

**Ալտամիրայի պալատ** () կամ **Ալկասար դե լա Սենորիա** (), պալատ է, որ գտնվում է Իսպանիայի Վալենսիայի տարածաշրջանի Ալիկանտե պրովինցիայի Էլչե քաղաքի կենտրոնական հատվածում՝ Վինալոպ գետի ափին։

1961 թվականի սեպտեմբերի 8-ի հրամանով Ալտամիրայի պալատն ընդգրկվել է Իսպանիայի մշակութային ժառանգությունների ցանկում՝ **RI-51-0001292** գրանցման համարի ներքո։

## Պատմություն
Ալտամիրայի պալատը կամ Ալկասար դե լա Սենորիան կառուցվել է 15-րդ դարի վերջերին Կաստիլիայի պալատական Գուտիեր դե Կարդենասի () կողմից։ Գուտիեր դե Կարդենասը եղել է առաջին քաղաքագլուխը, որը նոր էր վերադարձել Ռեյես Կաթոլիկոսից ()` դարձնելով այն սովորական բնակավայր։

Այնուամենայնիվ հնարավոր է, որ Ալտամիրայի պալատը կառուցված լինի 12-րդ կամ 13-րդ դարի մեկ այլ ալմոադական պարսպապատ քաղաքի պաշտպանողական կառույցի տեղում։

Այն հանդիսացել է Ալտամիրա գրաֆների սեփականությունը։

## Նկարագրություն
Ամրոցը ունի բազմանկյուն հատակագիծ։ Կառույցից առանձնանում է ամուր աշտարակը, որը ունի քառակուսի հատակագիծ ու ատամնավոր թագ։ Ամրոցի մնացած անկյուններում գտնվում են շրջանաձև հատակագծով աշտարակները, որոնք պաշտպանում են ամրոցի անկյունային հատվածները։

## Պատկերասրահ

Palacio de Altamira, Elche, España, 2014-07-05, DD 02.JPG
Palacio de Altamira, Elche, España, 2014-07-05, DD 04.JPG
Palacio de Altamira, Elche, España, 2014-07-05, DD 07.JPG
Palacio de Altamira, Elche, España, 2014-07-05, DD 11.JPG


## Ծանոթագրություններ

## Արտաքին հղումներ
* http://www.costablanca.org/Eng/Descubre_la_Costa_Blanca/Ruta%20de%20los%20Castillos/Pages/Castillos/Palacio-de-Altamira-Elche.aspx
* http://www.spain.info/es/que-quieres/arte/monumentos/alicante/palacio_de_altamira.html 

Կատեգորիա:Անդալուսիայի ամրոցներ
Հայկական լեռնաշխարհի խոշոր գետերի ցանկ

Ստորև ներկայացված են Հայկական լեռնաշխարհի խոշոր գետերը՝

Կատեգորիա:Ցանկեր:Հայաստան
Կատեգորիա:Հայկական լեռնաշխարհի գետեր
Բատդորժին Բաասանժաբ

**Բատդորժին Բաասանժաբ** (,  և  ), ազգությամբ մոնղոլ չին կինոդերասան։

## Կենսագրություն
Բաասանժաբ ծնվել է 1954 թվականին, Բորո Տելայում, Չինաստանի Սինցզյայ Ուգուրսկ ինքնավար շրջանում։ Նրա ծնողները սովորական քոչվար են, բայց հայրը սիրում էր երգել, պարել, այդ իսկ պատճառով 13- ամյա Բաասանժաբը սկսեց սովորել Մոնղոլիայի արվեստի դպրոցում։ Ավարտելուց հետո սկսեց հանդես գալ Չինաստանի բանակում։

1984 թվականից Բաասանժաբը սկսեց նկարահանվել ֆիլմերում, դեր է ունեցել «Հուան Ցզինհայ» ֆիլմում։ Բաասանժաբին մեծ ճանաչում է բերել «Չինգիզ խան» ֆիլմը, որտեղ նա գլխավոր դեր է ունեցել։ Ֆիլմը նկարահանվել է 8 տարում։ Այդ ամենից հետո, նրան են վստահում Եսուգեյայի դերը (Չինգիզ խանի հայրը) «Մոնղոլ» ֆիլմում։ Նկարահանվել է «Պայքար կարմիր ժայռերի մոտ» ֆիլմում, խաղալով Գուան Յույայի դերը։

## Ֆիլմագրություն

### Ֆիլմեր

### Հեռուստասերիալ

## Ծանոթագրություններ

## Արտաքին հղումներ
* Բաասանժաբի բլոգը sina.com.cn կայքում

Կատեգորիա:Չինացի դերասաններ
Կատեգորիա:20-րդ դարի դերասաններ
Կատեգորիա:21-րդ դարի դերասաններ
Չարլի Ջեյն Անդերս

**Չարլի Ջեյն Անդերս** (*Charlie Jane Anders* ), ամերիկացի գրող, բլոգեր և խմբագիր։ Նա 2009 թվականին արժանացել է *Emperor Norton* մրցանակին, իսկ նրա աշխատանքներից մեկը՝ «Six Months, Three Days», 2012 թվականին ստացել է Հյուգո մրցանակ «լավագույն կարճ պատմվածք» կատեգորիայում և առաջադրվել է «Թեոդորա Ստարջոնա» և «Նեբյուլա» մրցանակաբաշխություններում։

## Մասնագիտական գործունեություն
Անդերսի գիտաֆանտաստիկ պատմությունները հրատարակվել են *Tor.com*, *Strange Horizons* և *Flurb* էլեկտրոնային խմբագրություններում։ Մյուս ոչ ֆանտաստիկ ստեղծագործությւոնները հրապարակվել են *McSweeney’s* և *Zyzzyva* խմբագրություններում։ Նրա լրագրությունները հայտնվեցին *Salon.com*, *The Wall Street Journal*, *Publishers Weekl]*, *San Francisco Bay Guardian*, *Mother Jones Magazine*, *The San Francisco Chronicle* և *New York Press* թերթերում": Նրա պատմություններն ու ակնարկները հրատարակվեցին «Sex For America: Politically Inspired Erotica», «The McSweeney's Joke Book of Book Jokes» и «That's Revolting: Queer Strategies for Resisting Assimilation» անթոլոգիաներում։
Նա նաև Աննալի Նյուիցի հետ վարում է *io9* գիտաֆանտաստիկ բլոգը։

2013 թվականին լուրեր տարածվեցին, որ NBC-ն պատրաստվում է էկրանավորել Անդերսի «Six Months, Three Days» պատմվածքը՝ գրված Էրիկ Գարսիայի սցենարով։

2014 թվականին «Tor Books» հրատարակչությունը հայտարարեց Անդերսի երկու վեպի ձեռքբերումների մասին, որոնցից «All the Birds in the Sky» վեպը պետք է հրատարակվեր 2015 թվականին։

## Անձնական կյանք
Անդերսը ծնվել է Նոր Անգլիայում և մանկության տարիներին երգել է երգչախմբում։ Ծննդյան ստույգ ամսաթիվը հայտնի չէ, բայց նրա ինքնակենսագրական գրական ուրվագծերից պարզ է, որ նա ծնվել է մոտավորապես 1970-1971 թվականներին։

2000 թվականից սկսած նա Աննալի Նյուիցի զուգընկերուհին է, և նրա հետ միասին հիմնադրել է *Other Magazine* ամսագիրը, աշխատել է 2002 թվականից մինչև 2007 թվականը։

## Բիբլիոգրաֆիա
* «The Lazy Crossdresser».
* «Choir Boy».
* «She’s Such a Geek: Women Write About Science, Technology, and Other Nerdy Stuff» — совместно с Аннали Ньюиц.
* «Six Months, Three Days».

## Ծանոթագրություններ

## Արտաքին հղումներ
* Պաշտոնական կայք
* 

Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:Marvel Comics գրողներ
Կատեգորիա:Ամերիկացի բլոգերներ
Կատեգորիա:Ամերիկացի գրողներ
Կատեգորիա:Ամերիկացի խմբագիրներ
Կատեգորիա:Ամերիկացի կին վիպասաններ
Կատեգորիա:Ամերիկացի ֆանտաստ գրողներ
Կատեգորիա:ԼԳԲՏ վիպասաններ
Կատեգորիա:Հյուգո մրցանակի դափնեկիրներ
Կատեգորիա:Ֆանտաստ գրողներ
Ֆրանսիայի բաց առաջնության տղամարդկանց մենախաղ 2015

[225px|մինի|աջից|Տղամարդկանց մենախաղի մրցաշարի հաղթող [Ստանիսլաս Վավրինկան]]
[225px|մինի|աջից|Տղամարդկանց մենախաղի մրցաշարի եզրափակիչի մասնակից [Նովակ Ջոկովիչը]]
**Ֆրանսիայի բաց առաջնության տղամարդկանց մենախաղ 2015**, թենիսի տղամարդկանց մենախաղի մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2015 թվականի մայիսի 24-ից մինչև հունիսի 7-ը, Փարիզի  «Stade Roland Garros» («Ռոլան Գարրոս մարզադաշտ») համալիրում, Ֆրանսիա։

Ռաֆայել Նադալը պաշտպանում էր տիտղոսը, սակայն քառորդ եզրափակիչում պարտություն է կրել Նովակ Ջոկովիչից։

Եզրափակիչում Ստանիսլաս Վավրինկան հաղթանակ է տարել Նովակ Ջոկովիչի նկատմամբ և շահել է Ֆրանսիայի բաց առաջնության մենախաղի իր առաջին տիտղոսը։

2009 թվականից ի վեր Ռաֆայել Նադալը առաջին անգամ չի կարողացել պաշտպանել չեմպիոնական տիտղոսը։ Պարտությունը իսպանացու համար դարձավ կարիերայում երկրորդ պարտությունը Ֆրանսիայի բաց առաջնությունում և ավարտին է հասցրել Փարիզի գրունտային ծածկույթի վրա նրա 39 խաղից բաղկացած անպարտելի շարքը։ Նախորդ տարիներին Նադալը Ջոկովիչին վեց անգամ հաղթել է ֆրանսիական առաջնությունում, այդ թվում երկու անգամ մրցաշարի եզրափակիչում։

Նովակ Ջոկովիչը առաջին անգամ կարողացավ Ռաֆայել Նադալին հաղթել Ֆրանսիայի բաց առաջնությունում։ Եզրափակիչում համաշխարհային դասակարգման առաջին համարին երրորդ փորձից չհանջողվեց հաղթանակ տանել և շահել Կարիրային Մեծ Սաղավարտը։

Մրցաշարի ընթացքում Ստանիսլաս Վավրինկան հաղթել է առաջին և երկրորդ դասակարգվածներին։ Ֆրանսիայի բաց առաջնությունում հաղթանակը նրա համար դարձել է երկրորդը Մեծ Սաղավարտի մրցաշարերում՝ 2014 թվականին շվեյցարացին հաղթել էր Ավստրալիայի բաց առաջնությունում։

## Դասակարգում

## Հատուկ հրավիրվածներ (WC)

## Որակավորման մրցաշարի հաղթողներ

## Հիմնական ցանց
* Հապավումներ
**Q - Որակավորված
**WC - Wild card, Ջոկեր
**LL - Երջանիկ անհաջողակ
**PR - Պաշտպանված վարկանիշ



### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

### Ստորին ցանց
#### Բաժին 2




### Վերին ցանց
#### Բաժին 1

### Ստորին ցանց
#### Բաժին 2



### Քառորդ եզրափակիչ

### Կիսաեզրափակիչ

### Եզրափակիչ

## Աղբյուրներ
* Պաշտոնական կայք
* Լուսանկարներ Ռոլան Գարոսից 
* Տղամարդկանց մենախաղի մրցաշարի արդյունքներ
* Մրցաշարի պրոֆիլը ATP կայքում
* Ֆրանսիայի բաց առաջնության տղամարդկանց մենախաղի մրցաշարի հաղթողներն ու եզրափակիչի մասնակիցները

Կատեգորիա:Ֆրանսիայի թենիսի բաց առաջնություն
Կատեգորիա:Մեծ սաղավարտի (թենիս) մրցաշարեր
Կատեգորիա:Թենիսի մրցաշարեր